stanford-oval/wikipedia huggingface dataset:
Mihail Herzenstein
Tutkinta pääsee alkamaan

Vuonna 1908 Venäjän oikeusministeri antoi Suomen viranomaisille luvan aloittaa tapauksen tutkinnan. Murhaa alkoi tutkia aikaisemmin postimiehenä työskennellyt etsiväkonstaapeli Mikko Porvali, joka oli juuri aloittanut rikostutkijan uransa. Venäjän poliisiviranomaiset eivät antaneet Porvalille mitään apua tutkimuksissa. Koska murha oli luonteeltaan poliittinen, Porvali uskoi löytävänsä syylliset Venäjän liberaaleihin vihamielisesti suhtautuneen Musta sotnja -järjestön piiristä. Porvali ja eräs toinen konstaapeli lähtivät Pietariin tapaamaan Mustan sotnjan johtajia. Kesken johtajien tapaamisen näiden mukana olleet henkivartijat ottivat esiin revolverinsa ja vangitsivat suomalaiset tutkijat. Heidät uhattiin hirttää aamun tullen, mutta Venäjän viranomaisten saatua tiedon asiasta suomalaispoliisit vapautettiin. Tapauksesta nousi suuri julkinen kohu, joka pakotti venäläisviranomaiset toimiin asiassa. Vielä vuoden 1908 aikana pidätettiin Mustan sotnjan taisteluosaston päällikkö Juskevitš-Kraskovski, jota epäiltiin murhan suunnittelusta, sekä varsinaiset murhan tekijät, pietarilaiset palkkamurhaajat Polovnjov ja Laritškin. Pidätetyistä Laritškin tunnusti osallistuneensa Herzensteinin murhaamiseen.
Oikeudenkäynti

Kun Herzensteinin juttua käsiteltiin oikeudessa Terijoella elokuussa 1909, konstaapeli Porvali sai tiedon, että joukko mustasotnjalaisia oli tulossa Terijoelle räjäyttämään oikeustaloa ja vapauttamaan syytetyt. Terijoen poliisipäälliköllä Uno Hillmanilla oli käytössään 40 omaa poliisimiestä, ja hän hankki paikalle lisäksi 30 poliisia Viipurista ja 12 ratsumestari Henrik Caloniuksen johtamaa ratsupoliisia Helsingistä.
Aamuyöllä Kellomäen asemalle saapui Pietarista ylimääräinen juna, joka toi mukanaan noin 300 mustasotnjalaista. He lähtivät marssimaan kohti Terijoen keskustaa johtajanaan Jelenjev-niminen entinen upseeri. Poliisipäällikkö Hillmanin tilaamat lisäjoukot olivat tulossa vasta kello 7 aikaan Terijoelle saapuvalla junalla, joten hän hälytti omat miehensä käräjätalolle ja järjesti heidät ketjuun talon edustalle. Mustasotnjalaisten joukko saapui käräjätalolle kello 6.15, ja heidän johtajansa Jelisejev vaati pääsyä sisään taloon. Poliisipäällikkö Hillman onnistui neuvottelemalla voittamaan aikaa siihen, kunnes apujoukot ehtivät paikalle. Tämä lannisti mustasotnjalaisten mellakointihalun, ja osa heistä lähti takaisin Kellomäen asemalle. Monet joukosta oli palkattu mukaan Pietarin esikaupungeista rahan ja vodkan voimalla, eikä heillä ollut mitään käsitystä retken tarkoituksesta.
Jutun käsittely siirrettiin nyt turvallisuussyistä Terijoelta Kivennavan käräjätalolle. Oikeudenkäynnin alettua syytettyjä edustanut pietarilainen asianajaja Bulazel sekä mustasotnjalaisten johtaja Jelisejev jouduttiin poistamaan väkisin oikeussalista. Bulazel oli menettänyt muotoseikkojen vuoksi valtuutuksensa toimia syytettyjen edustajana, eikä oikeuden puheenjohtaja laamanni Selin sen vuoksi myöntänyt hänelle puheenvuoroa. Bulazel tulistui tästä, solvasi oikeutta ja paiskasi salkkunsa tuomarin pöydälle. Kun häntä lähdettiin poistamaan salista, hän yritti vielä tempaista esiin revolverinsa.
Oikeuden istuntoja oli seuraamassa myös monia ulkomaisia toimittajia, ja sitä selostettiin muun muassa Ranskan ja Englannin lehdissä. Oikeudenkäynnin päätteeksi 25. lokakuuta 1909 mustasotnjalaisjohtaja Juskevitš-Kraskovski sekä palkkamurhaajat Polovnjov ja Laritškin tuomittiin 6–8 vuoden kuritushuonerangaistuksiin. Nikolai II armahti heidät kuitenkin jo ennen kuin he olivat ehtineet aloittaa tuomioittensa kärsimistä. Laritškin joutui kuitenkin tuomiolle Pietarissa tekemistään muista palkkamurhista. Laritškin kieltäytyi anomasta armoa keisarilta koska hän oli todistanut tovereitaan vastaan ja pelkäsi näiden kostoa. Hänet surmattiin vankilassa Venäjällä kesällä 1911.
Herzensteinin murhan varsinainen toimeksiantaja oli mustasotnjalaisen "Yleisvenäläisen Venäjän kansan liiton" johtaja, tohtori Aleksandr Dubrovin. Dubrovin haastettiin Kivennavalla pidettyyn oikeudenistuntoon, mutta hän ei tullut paikalle vaan oleskeli Krimillä. Dubrovin pidätettiin vasta 1917 Venäjän maaliskuun vallankumouksen jälkeen ja hänet teloitettiin 1921.
Herzensteinin murhapaikalle pystytetty muistomerkki tuhoutui toisen maailmansodan aikana, mutta hänen hautapatsaansa Terijoen ortodoksisella hautausmaalla on säilynyt nykypäiviin.
Kirjallisuutta

Vituhnovskaja-Kauppala, Marina: Terijoen laukausten pitkä kaiku: Mihail Herzensteinin murha toisen sortokauden taustalla.  (Historiallinen arkisto, 144)  Helsinki:  Suomalaisen Kirjallisuuden Seura, 2016.  ISSN 0073-2540.  ISBN 978-952-222-740-9.
Aiheesta muualla

Herzensteinin muistomerkki Terijoen ortodoksisella hautausmaalla. Terijoki.fi.
Eräs 25-vuotismuisto. Herzensteinin murha heinäk. 31 p. 1906, Helsingin Sanomat, 31.07.1931, nro 203, s. 3, Kansalliskirjaston digitaaliset aineistot
Laukaukset meren rannalla, Seura, 27.10.1937, nro 43, s. 20, Kansalliskirjaston digitaaliset aineistot
Monikerroksinen perseptroniverkko

Yhden piilokerroksen monikerroksinen perseptroniverkko
Monikerroksinen perseptroniverkko (engl. multilayer perceptron) on keinotekoinen hermoverkkoarkkitehtuuri. Termillä MLP viitataan välillä mihin tahansa eteenpäin suunnattuun neuroverkkoon, ja välillä tarkemmin verkkoihin, jotka koostuvat useista kynnysaktivaatiokerroksista (engl. perceptron). MLP:tä, etenkin yhden piilokerroksen, kutsutaan usein vain "tavallisiksi" neuroverkoiksi.
Monikerroksisessa perseptroniverkossa on vähintään kolme neuronikerrosta, syötekerros (engl. input layer), yksi tai useampia piilokerroksia (engl. hidden layer) sekä tuloskerros (engl. output layer).
Mitchell te Vrede

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. elokuuta 1991 (ikä 33)
Syntymäpaikka: Amstelveen, Alankomaat
Pelipaikka: hyökkääjä
Pituus: 191 cm
Paino: 84 kg
Seura
Seura: Boluspor
Pelinumero: 78
Junioriseurat
: AFC
2008–2011: AZ Alkmaar
Seurat
| Vuodet | Seura | O | (M) |
| 2011–2012 | Excelsior | 19 | (2) |
| 2012–2015 | Feyenoord | 35 | (11) |
| 2015–2016 | SC Heerenveen | 28 | (10) |
| 2017– | Boluspor | 4 | (0) |
| Yhteensä | Yhteensä | 86 | (23) |
Maajoukkue
| 2009 | Alankomaat U18 | 1 | (0) |
 Seurajoukkueuran tilastot kattavat vain kansalliset sarjat, päivitetty 10. huhtikuuta 2017.  Maajoukkueuran tilastot päivitetty 26. toukokuuta 2015.
Mitchell te Vrede (s. 7. elokuuta 1991 Amstelveen) on alankomaalainen jalkapalloilija, joka edustaa Bolusporia. Pelipaikaltaan hän on hyökkääjä.
Te Vrede teki ensiesiintymisensä Eredivisiessä 5. elokuuta 2011, kun hänen edustamansa Excelsior hävisi Feyenoordille kotonaan 0–2. Hän pelasi kaudella 2011–2012 yhteensä 19 pääsarjaottelua. Kauden jälkeen te Vrede siirtyi Feyenoordiin.
Elokuussa 2015 hän teki kahden vuoden sopimuksen lisättynä yhden vuoden optiolla SC Heerenveenin kanssa. Tammikuussa 2017 hän teki yhden ja puolen vuoden sopimuksen Bolusporin kanssa.
1. huhtikuuta 2009 hän teki debyyttinsä alle 18-vuotiaiden maajoukkuessa Turkkia vastaan.
Aiheesta muualla

Profiili SC Heerenveenin sivustolla (Arkistoitu – Internet Archive) (hollanniksi)
Memories (Bonnie Bramlettin albumi)

| Memories Bonnie Bramlett |
| --- | --- | --- |

LP-levyn kansikuva.  Art direction: Diana Marie Kaylan, valokuvat: Antonin Kratochvil, design: John Kehe.
Studioalbumin tiedot
 Äänitetty : Capricorn Studios, Macon, Georgia;   Studio Son Quebec, Montreal, Kanada;   Mom and Pops Company Store, Studio City, Kalifornia
 Julkaistu: 1978
 Formaatti: LP-levy
 Tuottaja(t): Deke Richards
 Kesto: 32.00
 Levy-yhtiö: Capricorn Records
Memories on yhdysvaltalaisen laulaja ja lauluntekijä Bonnie Bramlettin studioalbumi vuodelta 1978.
Levy-yhtiö on Capricorn Records, jonka pääpaikka on sijainnut osoitteessa 535 Cotton Avenue, Macon, GA. 31201.
Tuottaja ja sovittaja on Deke Richards. Jousisovitukset on tehnyt Gene Page.
Euroopassa LP-levyjä on valmistettu Länsi-Saksassa. Kannen on valmistanut Gerhard Kaiser GmbH, Essen.
Tämän albumin jälkeen Bonnie Bramlett on muun muassa ollut taustalaulajana Delbert McClintonin albumilla The Jealous Kind (1980).
Kappaleet

Holdin’ on to You  (Dolly Parton)  2:55
Writing on the Wall  (Deke Richards)  3:00
Except for Real  (Chip Condon)  3:18
Lies  (Bonnie Bramlett / Dru Lombar)  3:02
I’ve Just Seen a Face  (Lennon ja McCartney)  3:11
1. Owepar Publishing 2. 42nd St. Music 3. Rear Exit Music Co., Inc. 4. No Exit Music Co., Inc. 5. Maclen Music, Inc.
Can’t Find My Way Home  (Stephen Winwood)  3:52
The Flame Blinds the Moth  (R. A. Martin)  4:05
Can’t Stay  (Deke Richards)  3:42
Memories  (Bonnie Bramlett)  4:55
1. Island Music 2. Multi-Martin Music 3. 42nd St. Music 4. No Exit Music Co., Inc.
Jousisovitukset kappaleilla 1.2–1.4 ja 2.4 on tehnyt Gene Page.
Kokoonpano

Jay Armentrout – rummut
Fred Beckmeier – basso
Steve Beckmeier – kitara
Ricky Hirsch – kitara
Robert A. Martin – piano, urut, saksofoni
sekä
Joe English – rummut: "Can’t Stay", "Holdin’ on to You"
Joel Ferguson – banjo: "Can’t Find My Way Home"
Jack "Conga" Gold – lyömäsoittimet: "Memories"
Jimmy Nalls – kitara: "I’ve Just Seen a Face", "Memories"
David Pinkston – steel-kitara: "Except for Real"
Deke Richards – kitara, sähköpiano: "Can’t Stay", "Can’t Find My Way Home", "Writing on the Wall"
Taustalaulu: Sherlie Matthews, Venetta Fields, Clydie King.
Äänitys

Capricorn Studios, Macon, Georgia: Sam Whiteside apulaisenaan David Pinkston.
Studio Son Quebec, Montreal, Kanada: Tim Hewlings apulaisenaan Serge Gaudet.
Mom and Pops Company Store, Studio City, Kalifornia: Steve Pouliot apulaisenaan Jim Nau.
Masteroinnin on tehnyt George Marion Sterling Soundissa.
Misato (Saitama)

| Misato (三郷市) |
| --- | --- |
 Misaton puistoa
 lippu:  symboli
 Misaton sijainti Saitaman prefektuurissa
 Misato
 Koordinaatit: 35°49′49″N, 139°52′20″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  30,13 km²
Väkiluku (09/2020):  142 868
 – Väestötiheys:  4 741,7 as./km²
Symbolit:  
 – Puu:  Castanopsis
 – Kukka:  Intianalppiruusu
 – Lintu:  Pikku-uikku
 
 http://www.city.misato.lg.jp/ 
Infobox OKVirheellinen NIMI-arvo: 
Misato (jap. 三郷市, Misato-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin kaakkoisosassa Edo- ja Nakajokien välissä. Kaupungin alue on alavaa alluviaalitasankoa. Etelässä se rajautuu Tokion metropoliin. Misatossa on 142 868 asukasta (syyskuussa 2020) ja sen pinta-ala on 30,13 neliökilometriä.
Nykyisen kaupungin alue oli historiallisesti varhaisriisin (hayabamai) viljelyaluetta. Riisin lisäksi siellä tuotettiin myös vihanneksia, joita kuljetettiin Nakajokea pitkin myytäviksi Edoon. Toisen maailmansodan jälkeen alueelle alkoi sijoittua teollisuutta, ja myöhemmin 1960-luvulta lähtien se on kasvanut voimakkaasti yhtenä Suur-Tokion metropolialueen lukuisista esikaupungeista. Misaton kyläkunta perustettiin vuonna 1956 liittämällä yhteen Hikonarin, Tōwan ja Wasedan kyläkunnat. Tästä se on saanut nimensäkin, joka merkitsee ’kolmea kylää’. Misatosta tehtiin maaseutukaupunki vuonna 1964, ja kaupunkioikeudet se sai vuonna 1972.
Misatoa palvelevat JR Higashi-Nihonin Musashino-linja ja Tsukuba Express -pikarautatie.
Kuvia

Lunta Satsukin lähiössä
Prefektuurintie 52 Misatossa
Misaton kaupunginkirjasto ja paikallismuseo
Shin-Misaton rautatieasema
Aiheesta muualla

Kuvia tai muita tiedostoja aiheesta Misato Wikimedia Commonsissa
Kaupungin internetsivut (japaniksi)
Monikon koulu

| Monikon koulu |
| --- | --- |
Osoite:  Veräjäpellonkatu 2–4, 02650 Espoo
Sijainti:  Leppävaara, Espoo
Koordinaatit:  60°13.49′N, 24°48.55′E
Rakennustyyppi:  koulukeskus
Valmistumisvuosi:  2021
 fiMonikon koulu 
  
Monikon koulu on Espoon Leppävaarassa sijaitseva koulukeskus, joka otettiin käyttöön elokuussa 2021. Tilaa on noin 1 300 oppilaalle. Monikon koulukeskus on Espoon suurin koulukeskus. Koulukeskuksessa toimii Leppävaaran yhteiskoulu, Alberga skola ja suomenkielinen ja ruotsinkielinen päiväkoti. Keskuksessa on väistötiloissa osa Kilon koulun oppilaista.
Mons-en-Barœul

| Mons-en-Barœul |
| --- | --- |
 Pyhän Pietarin kirkko
 vaakuna
 Mons-en-Barœul
 Koordinaatit: 50°38′34″N, 3°06′30″E 
Valtio:  Ranska
Alue:  Hauts-de-France
Departementti:  Nord
Arrondissementti:  Lille
Pinta-ala:  
 – Kokonaispinta-ala:  2,9 km²
Väkiluku (2019):  21 277 
 – Väestötiheys:  7 387 as./km²
Kunnan numero:  59410
 
 Kunnan kotisivut 
Infobox OKVirheellinen NIMI-arvo: 
Mons-en-Barœul on kunta Pohjois-Ranskassa Nordin departementissa Hauts-de-Francen alueella. Se on Lillen itäpuolella oleva esikaupunki.
Mons-en-Barœul pysyi pitkään pienenä maatalouskylänä. Vuonna 1848 rakennettiin tie Lillen ja Roubaix’n välille Mons-en-Barœulin kautta. Tämän jälkeen Mons en Barœulista tuli maaseutulomapaikka varakkaille, jotka rakensivat sinne kauniita porvarillisia asuntoja. 1950-luvulla rakentaminen alkoi kunnassa lisääntyä ja 1960-luvulla alkoi varsinainen väestöräjähdys.
Liikenne

Mons-en-Barœulin kautta kulkee Lillen metrolinja 2, ja kunnan alueella on kolme metroasemaa: Mons Sarts, Mairie de Mons ja Fort de Mons.
Tunnettuja kuntalaisia

Michel Butor (1926-2016), kirjailija ja esseisti
Vanha huvilarakennus
Uudempaa rakennuskantaa
Fort de Monsin metroasema
Aiheesta muualla

Kuvia tai muita tiedostoja aiheesta Mons-en-Barœul Wikimedia Commonsissa
Misato

Misato voi tarkoittaa:
Maantiede

Misato, Japanin kaupunki Saitaman prefektuurissa
Misato, Japanin maaseutukaupunki Akitan prefektuurissa
Misato, Japanin maaseutukaupunki Kumamoton prefektuurissa
Misato, Japanin maaseutukaupunki Miyagin prefektuurissa
Misato, Japanin maaseutukaupunki Miyazakin prefektuurissa
Misato, Japanin maaseutukaupunki Saitaman prefektuurissa
Misato, Japanin maaseutukaupunki Shimanen prefektuurissa
Misato, Japanin entinen maaseutukaupunki Gunman prefektuurissa
Misato, Japanin entinen maaseutukaupunki Wakayaman prefektuurissa
Misato, Japanin entinen kyläkunta Mien prefektuurissa
Misato, Japanin entinen kyläkunta Naganon prefektuurissa
Misato, Japanin entinen kyläkunta Tokushiman prefektuurissa
Henkilöt

Misato Fukuen (s. 1982), japanilainen näyttelijä ja ääninäyttelijä
Misato Nakamura (s. 1989), japanilainen judon maailmanmestari ja olympiamitalisti
Misato Watanabe (s. 1966), japanilainen poplaulaja
Misato Katsuragi, kuvitteellinen hahmo animesarjassa Neon Genesis Evangelion
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Misato”, voi hakea sivunnimihaulla, laajalla sivunnimihaulla tai tekstihaulla.
Miscellaneous Debris

| Miscellaneous Debris Primus |
| --- | --- | --- |

EP-levyn tiedot
 Julkaistu: 12. maaliskuuta 1992
 Levy-yhtiö: Interscope
Insomniumin muut julkaisut
| Sailing the Seas of Cheese 1991 | Miscellaneous Debris 1992 | Pork Soda 1993 |
Miscellaneous Debris on viiden cover-kappaleen EP Primukselta,  joka on julkaistu 12. maaliskuuta 1992. EP on ensimmäinen julkaisu yhtyeeltä jolla Les Claypool soittaa kuuluisaksi tekemäänsä otenauhatonta kuusikielistä Carl Thompson -bassoa, lempinimeltään "Rainbow Bass".
Kappaleet

"Intruder" – 4.18
"Making Plans for Nigel" – 3.30
"Sinister Exaggerator" – 3.34
"Tippi Toes" – 1.24
"Have a Cigar" – 5.27
Aiheesta muualla

Miscellaneous Debris Discogsissa. (englanniksi)
Miscanthus junceus

| Miscanthus junceus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Norsunheinät Miscanthus
Laji::  junceus
Kaksiosainen nimi
 Miscanthus junceus  Stapf 
Katso myös
   Miscanthus junceus Wikispeciesissä  
Infobox OKNimi-testi OK: 
Miscanthus junceus on heinäkasveihin kuuluva kasvilaji, jota kasvaa keskisen ja eteläisen Afrikan joenvarsilla, kosteikoilla ja soilla. Se on mätästävä, ja sen korsi on 1–3 metriä korkea.
Kuvaus

Miscanthus junceus on mätästävä kasvi, jonka korsi on 1–3 metriä pitkä ja pysty. Lehtilavat ovat 50–100 senttimetriä pitkiä ja 1–3 millimetriä leveitä. Lavat ovat liereitä ja niiden kärki on pitkäsuippuinen. Kukinto on röyhy. Röyhyt ovat 20–50 senttimetriä pitkiä, ja niiden päässä olevat tertut ovat 2–10 senttimetriä pitkiä. Tähkylät kasvavat pateittain, ja kypsät tähkylät ovat perällisiä. Tähkylät ovat 3–5 millimetriä pitkiä.
Levinneisyys ja elinympäristö

Miscanthus junceus kasvaa keskisessä ja eteläisessä Afrikassa Kongon demokraattisesta tasavallasta etelään. Sitä kasvaa aina vesien läheisyydessä, joentörmillä, matalilla kosteikoilla ja soilla. Sen kasvualustana on useimmiten hiekkaiset maaperät 700–1 400 metrin korkeudessa. Okavangon suistossa se on pysyvien vesien yleisin kasvi. Lisäksi se on valtakasvi esimerkiksi Mpumalangan hiekkaisen Highveld-alueen matalissa vesissä.
Mellotus

Mellotus tarkoittaa rautaseoksen hiilipitoisuuden alentamista, jolloin rautaseoksen muokkautumisominaisuudet paranevat. Arkikielessä mellotuksella tarkoitetaan teräksen valmistamista takkiraudasta. Terästä mellottamalla saadaan kankirautaa. Nimensä mukaisesti rautaseoksesta tulee tällöin meltoa, helpommin muokkautuvaa.
Hiilen ja raudan seokset

Hiili muodostaa raudan kanssa sekä seoksia että karbideja, jotka järjestäytyvät tilakeskeiseen hilaan. Mitä suurempi rautaseoksen hiilipitoisuus on, sitä kovempaa ja samalla hauraampaa rautaseos on. Eri rautaseokset voidaan asettaa hiilipitoisuutensa mukaisesti järjestykseen:
yli 4,5 %: takkirauta
yli 2,5 %: valurauta
0,5 %-1,5 %: teräs
alle 0,5 %: kankirauta
Mellotusprosessi

Mellotus tehdään joko happikonvertterissa seostamalla sulaan rautaseokseen ilmaa tai happea niin, että ylimäärähiili palaa pois (Bessemer-prosessi, LD-prosessi) ja rauta pysyy sulana pelkästään hiilen palamisesta syntyvällä lämmöllä, tai ahjossa niin, että happipitoiset epäpuhtaudet polttavat ylijäämähiilen pois (putlaus, Siemens-Martin -prosessi).
Mellotusprosessi > Mellotuksen historia

Historiallisesti ensimmäinen merkittävä mellotusmenetelmä oli Henry Cortin vuonna 1780 kehittämä putlaus, jolla saatiin keittoterästä. Seuraava suuri edistysaskel oli Sir Henry Bessemerin 1855 keksimä Bessemer-prosessi, jolla kyettiin tuottamaan suuria määriä terästä halvalla, sekä Siemensin ja Martinin 1860 kehittämä Siemens-Martin -prosessi, joka oli putlauksesta kehittyneempi versio. Thomas-Gilchrist -prosessi oli manner-Euroopassa käytetty Bessemer-prosessin muunnelma.
Bessemer- sekä Siemens-Martin -prosessi jäivät lopulta 1960-luvulla pois käytössä Voest Alpine AG:n kehittmän LD-prosessin eli emäshappimellotuksen (basic oxygen steelmaking) myötä käytöstä. Emäshappimellotuksessa yhdistyvät sekä Bessemer-prosessin nopeus ja tehokkuus että Siemens-Martin -prosessin tasalaatuisuus.
Misawa

| Misawa (三沢市) |
| --- | --- |
 Misawan ilmailu- ja tiedemuseo
 lippu:  symboli
 Misawan sijainti Aomorin prefektuurissa
 Misawa
 Koordinaatit: 40°40′59″N, 141°22′09″E 
Valtio:  Japani
Alue:  Tōhoku
Prefektuuri:  Aomorin prefektuuri
Pinta-ala:  
 – Kokonaispinta-ala:  119,87 km²
Väkiluku (09/2020):  39 273
 – Väestötiheys:  150 as./km²
Symbolit:  
 – Puu:  Mänty
 – Kukka:  Intianalppiruusu
 – Lintu:  Kaislasirkkalintu
 
 https://www.city.misawa.lg.jp/ 
Infobox OKVirheellinen NIMI-arvo: 
Misawa (jap. 三沢市, Misawa-shi) on Japanin kaupunki Honshūn saarella Tōhokun alueella Aomorin prefektuurissa. Se sijaitsee Tyynenmeren rannikolla prefektuurin itäosassa. Lännessä kaupungin alue rajautuu Ogawarajärveen. Misawassa on 39 273 asukasta (syyskuussa 2020) ja sen pinta-ala on 119,87 neliökilometriä.
Vielä Edo-kaudella 1600–1800-luvuilla nykyisen kaupungin aluetta käytettiin hevosten laidunmaana. Toisen maailmansodan aikaan vuonna 1941 sinne perustettiin lentotukikohta, joka siirtyi sodan jälkeen Yhdysvaltain ilmavoimien käyttöön. 1950-luvun lopulta lähtien Misawan lentotukikohtaa on käyttänyt myös Japanin itsepuolustusilmavoimat. Kaupunkioikeudet Misawa sai vuonna 1958. 1960-luvulla sinne alkoi sijoittua teollisuutta. Maanviljelyä alueella on historiallisesti vaikeuttanut kylmä yamase-tuuli.
Misawalla on pitkä, jo lentotukikohtaa edeltävä kytkös ilmailun historiaan: vuonna 1931 kaupungin rannikolta lennettiin Miss Veedol -koneella ensimmäinen välilaskuton Tyynenmeren ylittänyt lento. Kaupungissa toimiikin Misawan ilmailu- ja tiedemuseo. Muita nähtävyyksiä ovat esimerkiksi taiteilija Shūji Terayaman muistomuseo ja kaupungin rajalla sijaitseva Komaki-onsenin kuuma lähde. Misawaa palvee Aoimori-rautatien Aoimori-rautatielinja. Kaupungista on säännöllisiä lentoyhteyksiä Tokioon, Osakaan ja Sapporoon.
Kuvia

Misawan rautatieasema
Hoshino Resort Aomoriya
Odanainumajärvi
Shūji Terayaman museo
Aiheesta muualla

Kuvia tai muita tiedostoja aiheesta Misawa Wikimedia Commonsissa
Kaupungin internetsivut (japaniksi)
Misao Tamai

| Henkilötiedot |
| --- | --- | --- |
Syntymäaika: 16. joulukuuta 1903
Syntymäpaikka: Hyogo, Japani
Kuolinaika: 23. joulukuuta 1978 (75 vuotta)
Pelipaikka: Hyökkääjä
Maajoukkue
| 1927 | Japani | 2 (1) |
Misao Tamai (16. joulukuuta 1903 Hyogo, Japani – 23. joulukuuta 1978) oli japanilainen jalkapalloilija.
Jalkapallomaajoukkue

Hän edusti Japanin maajoukkuetta vuonna 1927.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1927 | 2 | 1 |
| Yhteensä | 2 | 1 |
Aiheesta muualla

Japan National Football Team Database
Mina Ahnger

Ulrika Wilhelmina (Mina, Minna) Ahnger ['aŋŋer] (o.s. Nyberg; 20. joulukuuta 1842 Helsinki – 21. maaliskuuta 1890 Helsinki) oli varhainen suomalainen lasten- ja nuortenkirjailija joka käytti nimimerkkiä Moster Ulla.
Mina Ahnger syntyi yläluokkaiseen perheeseen. Hän avioitui vuonna 1867 esittelijäsihteeri Berndt Ahngerin kanssa. Hän julkaisi pari teosta 1880-luvun lopulla nimimerkillä Moster Ulla. Niistä toinen, Den lifegna, oli romanttinen rakkaustarina tsaari Aleksanteri II:n ajalta 1860-luvun alusta. Kertomuksessa maaorjan tytär on joutumassa pakolla avioliittoon mutta Aleksanteri II:n lakkauttaessa maaorjuuden Venäjällä 1861 hän vapautuu ja pääsee itse valitsemaan puolisonsa.
Teoksia

Moster Ullas berättelser för barnen. 1888.
Den lifegna: Berättelse för ungdom af Moster Ulla. Söderström 1889.
Myrkkypuutarha

Alnwickin linnan myrkkypuutarhan portit. Puutarhassa voi vierailla vain oppaan johdolla.
Myrkkypuutarha tai myrkyllisten kasvien puutarha on erikoispuutarha, jossa esitellään myrkyllisiä, huumaavia tai haitallisia kasveja. Tyypillisesti myrkkypuutarhassa vieraileminen on mahdollista vain oppaan johdolla, eikä kasveja saa koskettaa, haistella tai syödä.
Tunnettuja myrkkypuutarhoja ovat muun muassa:
Alnwickin linnan myrkkypuutarha (Poison Garden), Englanti
Blarneyn linnan myrkkypuutarha (Poison Garden), Irlanti
Güímarin pyramideilla sijaitseva myrkkypuutarha (Jardín Venenoso), Espanja
Ippenburgin linnan myrkkypuutarha (Magie- und Giftgarten), Saksa
Suomen tunnetuin myrkkypuutarha lienee sijainnut Louhisaaren puistossa.
Misamis Oriental

Misamis Orientalin sijainti
Misamis Oriental on Filippiinien Pohjois-Mindanaon alueella sijaitseva provinssi. Sen pääkaupunki on Cagayan de Oro. Provinssin naapureita ovat idässä Agusan del Norte, etelässä Bukidnon ja lännessä Lanao del Norte. Sen väkiluku vuoden 2010 väestönlaskennassa oli 813 856.